CELEX: 62012CN0233
Language: sl
Date: 2012-05-14 00:00:00
Title: Zadeva C-233/12: Predlog za sprejetje predhodne odločbe, ki ga je vložilo Tribunale di La Spezia (Italija) 14. maja 2012 – Simone Gardella proti Istituto nazionale della previdenza sociale (INPS)

21.7.2012   
            
            
               SL
            
            
               Uradni list Evropske unije
            
            
               C 217/11
            
         Predlog za sprejetje predhodne odločbe, ki ga je vložilo Tribunale di La Spezia (Italija) 14. maja 2012 – Simone Gardella proti Istituto nazionale della previdenza sociale (INPS)
   (Zadeva C-233/12)
   2012/C 217/22
   Jezik postopka: italijanščina
   
      Predložitveno sodišče
   
   Tribunale di La Spezia
   
      Stranki v postopku v glavni stvari
   
   
      Tožeča stranka: Simone Gardella
   
      Tožena stranka: Istituto nazionale della previdenza sociale (INPS)
   
      Vprašanji za predhodno odločanje
   
   
               1.
            
            
               Ali je (treba) člene 20 PDEU, 45 PDEU, 48 PDEU in od 145 PDEU do 147 PDEU ter člen 15 Listine Evropske unije o temeljnih pravicah razlagati tako, da nasprotujejo nacionalnemu predpisu ali nacionalni upravni praksi, ki delavcu države članice ne dovoljuje prenosa pokojninskih prispevkov, knjiženih v pokojninskem sistemu njegove države, v kateri je bil pred tem zavarovan, v pokojninski sistem mednarodne ustanove, ki je na ozemlju druge države Evropske unije, v kateri je zaposlen in zavarovan?
            
         
               2.
            
            
               Ali je glede na zgoraj navedeno (treba) pravico do prenosa prispevkov omogočiti, čeprav ni posebnega sporazuma med državo članico, iz katere je delavec, ali njegovim pokojninskim zavodom na eni strani in mednarodno organizacijo na drugi strani?